АҞӘА, мшаԥы 26 апр – Sputnik, Бадри Есиава. Европарламент адепутатцәа аԥснытәи алхрақәа рахь иааԥхьоуп наԥшыҩцәак рыҳасаб ала ҳәа аҳәамҭа ҟаиҵеит Аԥсны Адәныҟатәи аусқәа рминистр ихаҭыԥуаҩ Иракли Ҭыжәба.
Ҭыжәба иазгәеиҭеит алхрақәа рахь ишааԥхьоу Европарламент адепутатцәа назлоу жәларбжьаратәи анаԥшыҩцәа. Урҭ ааԥхьара рыҭан аԥсуа дипломатцәа усутә визитла Бриуссель ианыҟаз.
"Европарламент ахаҭарнакцәа ажәа ҳарҭеит наԥшыҩцәак рыҳасаб ала алхрақәа ишрылахәхо", - иҳәеит Ҭыжәба.
Аԥсны Аҳәынҭқарра ахада иалхрақәа мҩаԥысуеит ԥхынгәы 21, 2019 шықәса рзы.